JohanHeinsen/ENO huggingface dataset:
Aarhuus Stifts-Tidende, 1843-12-15
Om Kalisen Sidi-Embarreks Død erfares Følgende: Da General Tempourre havde overfaldet og nedsablet Abdel Kaders sidste regulaire Bataillon, vilde Kalifen flygte med nogle Ryttere; men Capitain Cassaignolles forfulgte ham med 2 Brigaderer og 1 ridende Jæger. Kalifen lod til at ville overgive sig og rakte Brigadeer Labossai sit Gevær, men vendte det hurtigt om og affyrede Ladningen i Brigaderens Bryst. Nu foer Cassaignolles ind paa Kalifen, men denne nedskjød hans Hest med sin Pistol og saarede den ridende Jæger ved et andet Skud; da affyrede Brigadeer Gerard sin Pistol paa Kalifen, og denne styrtede død ned fra Hesten.
Aarhuus Stifts-Tidende, 1843-12-15
Den spanske Ministerpræsident Olozaga er ikke alene bleven afsat men fængslet for Majestætsforbrydelse. Han havde nemlig ved Nattetid tillaaset Dørene til Dronningens Gemak, og tvunget hende til idet han voldsomt havde grebet hendes Haand, at underskrive det Decret, hvorved de Cortes bleve opløste. J hans Sted er Hr. Brav bleven udnævnt til Udenrigsminister. Men det øvrige Ministerium maa formodentlig ikke have været tilfreds med dette Valg, thi samtlige Ministre have forlangt deres Afskeed, hvorover Hovedstaden var i den største Bevægelse.
Aarhuus Stifts-Tidende, 1843-12-15
General Narvaez har i Madrid været udsat for et nyt Mordforsøg. En til hans personlige Tjeneste hørende Soldat havde, forført ved Løfte om en Belønning af 60,000 Realer, flere Gange forsøgt at blande Gift i Generalens Mad, men var bestandigt bleven forhindret deri ved indtrufne Omstændigheder. Han har tilstaaet sin Brøde og opgivet sine Medskyldige, hvorved flere Personer af høi Rang ville blive compromitterede. Tre Personer havde havt isinde at skyde Generalen paa Bilbaopladsen en Aften, naar han tog hjem fra Theatret; men de havde, paa Mistanke om, at de vare røbede, ikke udført deres Forsæt, men taget Flugten.
Aarhuus Stifts-Tidende, 1843-12-15
Usammenhængende Rygter meldte i Paris den 4de ds., at Olozaga ikke alene havde faaet sin Afsked, men tillige var bleven arresteret, fordi han stod i Spidsen for et Complot, der gik ud paa at bortføre, den unge Dronning Jsabella 11 til Fordeel for Ex regenten; Espartero, sagde man fremdeles, var landet i Cadix. Alt dette trænger vistnok til Bekræftelse. Amettler holder sig endnu i Figueras. O'Connell sluttede sin sidste Tale med de Ord: "Lad dem kun kaste os til Jorden i een Skikkelse; vi staae strax op igjen i en anden!" – Og det er ikke tomme Ord, han har talt; thi han har beviist paa mange Maader, at hans Aand er uudtømmelig i Opfindelsen af nye Vendinger og Hjælpemidler til hans Fædrelands Fordeel.
Aarhuus Stifts-Tidende, 1843-12-15
Paa Overfarten fra England strandede "Archimedes, med Hertugen og Hertuginden af Nemours ombord, paa en Sandbanke 12 Sømile fra Gravesend, først efter 8 Timers Arbeide blev Fartøiet atter flot. Ludvig Philip skal være høist indigneret over, at den hannoveranske Gesandt i London har overrakt Hertugen af Bordeaux en særdeles venskabelig Skrivelse fra sin Konge, som deri inviterer den franske Kronprætendent til sit Hof. Der siges endog, at de Franskes Konge har tydeligt givet den hannoveranske Gesandt at forstaae, at man ønskede, han vilde forlade Paris.
Aarhuus Stifts-Tidende, 1843-12-15
Tre Majestæter, Kongerne af Preussen, Sachsen og Hannover, have havt en Sammenkomst med hinanden i f. M. paa det preussiske Slot Falkenstein. Ælna er i fuldt Udbrud, talrige Reisende, især Englændere, ile til Sicilien, for at see den imponerende Naturbegivenhed.
Aarhuus Stifts-Tidende, 1843-12-15
J Kongeriget Hannover skal det militaire Avancement ligesom i Preussen, fremtidig ikke mere alene gaae efter Anciennitetens Grundsætninger, men Officierernes Dygtighed skal væsentlig komme i Betragtning. Dette System vilde vist ogsaa – tilføier den Brig. Avis - være anbefalelsesværdig ved vor Armee.
Aarhuus Stifts-Tidende, 1843-12-15
J Berlin er megen Bevægelse blandt Studenterne i Anledning af deres Læseforenings Ophævelse. Ved et Studentermøde forleden Aften indfandt der sig 6 a 7 Politibetjente som Observatorer. Underholdningen gik en Tidlang sin rolige Gang; men da Studenterne begyndte at synge en Sang af Fallersleben, stormede en Masse Gensd' armer ind og ryddede Salen. Flere Vogne, der vare tilstede for at optage Arrestanter, bleve, ved Studenternes rolige Forhold, gjorte overflødige. Universitetsrectoren har udstedt en Advarsel og Formaning til de unge Studerende, og bekjendtgjort, at Regjeringsfuldmægtigen har faaet bemyndigelse til at excludere fra Universitetet de Studerende, af hvilke der kan befrygtes en skadelig Jndflydelse paa deres Medstuderende."
Aarhuus Stifts-Tidende, 1843-12-15
Den finske Bugt og Kronstads Rhed vare allerede for 14 Dage siden saa tillagte med Jis, at det Lübecker Dampskib, uagtet flere Forsøg paa at komme igjennem Jsen, maatte vende om igjen. – Den 17de Novbr. døde i St. Petersborg den berømte gamle Cavallerigeneral Kutusow.
Aarhuus Stifts-Tidende, 1843-12-15
Fædrelandet. Kjøbenhavn, den 12te Decbr. Kronborg Slots kirkes høitidelige Jndvielse i Søndags gik saaledes forsig: En Procession af Geistlige med Sjællands Biskop i Spidsen gik igjennem Kirken op til Alteret, paa hvilket Bispen satte de hellige Kar, der vare baarne af Amtets Provster. Efter at en Cantate var afsungen fra Orgelet af Damer og Herrer fra Helsingøer, fremtraadte Bispen i fuldt Ornat for Alteret og holdt Jndvielsestalen. Derefter besteges Prædikestolen af Slotspræst Fischer. Efter Kirkehøitideligheden var der Taffel hos D. M. paa Slottet, til hvilket Byens Embedsmænd, endeel af dens Borgere, og de paa Kronborg garnisonerende Officerer vare indbudne. Ved Taflet udbragte Hs. M. en Skaal for Frederik den Andens Minde, den Konge, der havde bygget Kronborg. Om Aftenen bragtes Deres Majestæter et smukt Fakkeltog af Helsingørs Borgere, flere Hundrede i Tallet. Derefter afbrændtes et smukt Fyrværkeri i Slotsgaarden. D. M. forlode Kronborg, omtrent Kl. 8, og kjørte under Folkets Jubel gjennem Helsingøers illuminerede Gader. Mange Ridende og Kjørende ledsagede D. M. med Fakler, og flere Glædesblus vare anbragte langs med Landeveien. Kl. 12. indtraf D. M. hertil. (Aftenbl.)
Aarhuus Stifts-Tidende, 1843-12-15
Hs. Maj. Kongen har allern, udnævnt Prinds Heinrich Carl Waldemar af Sl. Holst. Sønderb. Augustenborg til Ridder af Elephanten. (Bl. Td.)
Aarhuus Stifts-Tidende, 1843-12-15
Det var den spanske Charge daffaires Hr. de Sandoval, som forleden Dag havde en Rencontra paa Gaden med en Malersvend. Denne, i Besiddelse af Fortougsretten, havde stødt Diplomaten omkuld, hvorover Denne, ubekjendt med vore folkelige Rettigheder", slog til med sin Stok, hvorved det komtil et formeligt Haandgemæng, hvis Ende blev, at man fik at see, hvorledes en Diplomat tager sig udi en Rendesteen. Men til Ære for Denne fortjener det at fremhæves, at han, paa Politiets Forespørgsel, om han vilde have Maleren saggivet for den ham tilføiede Fornærmelse, skal have givet et afslaaende Svar, med det Tilføiende, at det behøvedes ikke, thi han havde selv revancheret sig. (Fl. Bl.)
Aarhuus Stifts-Tidende, 1843-12-15
Da Jngenieurcorpsets Materialforvalter, Krigsraad Carlsen, i Fredags skulde forevise sine Bøger og sin Kassebeholdning for Corpsets Kassecommission, der var samlet paa Fæstningens Materialgaard, hvor ligeledes Krigsraaden boer, gik han over Gaardsrummet med sine Bøger og Papirer under Armen og 5000 1 i Lommen; men uheldigviis greb den stærke Storm, som blæste, fat i Frakken og kastede Skjøderne over Hovedet paa ham, saa at Pengene faldt ud og bleve af Stormen adsplittede og enkeltviis bortførte udover Kallebodstrand af Christianshavn til.
Aarhuus Stifts-Tidende, 1843-12-15
- En Postmester i Sjælland er bleven arresteret for at have brækket et Pengebrev. - Provst Schack til Frelserens Kirke paa Christianshavn søger sin Afsked. (Th. Av.)¬
Aarhuus Stifts-Tidende, 1843-12-15
- Det er i det sydlige Sjælland, at en Postmester i disse Dage er bleven arresteret for at have brækket Pengebreve og udtaget Pengene. Aarsagen dertil har upaatvivleligen været Nød. Manden qvæstionis har et Embede paa høist 400 og mange Børn. -
Aarhuus Stifts-Tidende, 1843-12-15
Sognekaldet ved Frelserens Kirke paa Christianshavn, som Provst Schack nu agter at fratræde, anslaaes til c. 3000 . - Den her practiserende Læge Nutzhorn er bleven ansat som Læge ved Straffeanstalten paa Christianshavn, istedetfor Prof. Otto. (Dv.)J Roeskilde Domkirke antager man at have gjort den vigtige Opdagelse, at man nu med Bestemthed veed, hvor Christian den Første er. Langt vigtigere vilde det dog nok være, at vide Noget med Vished om Christian den Sidste. (Forp.)- Baade forgaars Aftes og i Aftes var Julebazaren meget talrigt besøgt. Det smuktoplyste Locale tog sig imponerende ud. Det er ikke tilladt Nogen at spise eller drikke i Bazaren; ei heller at ryge Tobak. (Brig. Td.)
Aarhuus Stifts-Tidende, 1843-12-15
Meubelassurance-Compagniet holdt igaar Aftes en Generalforsamling, hvori der, formedelst de betydelige Tab det har lidt, blev vedtaget, at Actiernes Udbytte nedsættes til 45 1 pr. Actie; det nærmest foregaaende Udbytte var 78. (Brig. Td.)– Maadeholdsforeningen holdt i Søndags Aftes et Møde, som var særdeles talrigt besøgt. Professor Otto holdt et Foredrag, hvori han med gribende Farver skildrede Brændevinets skadelige Virkninger paa det menneskelige Legeme. (Fædrel.)– En igaar til Handelshuset Broberg & Comp. hjemkommen Ostindiefarer er ladet næsten alene med Riis.
Aarhuus Stifts-Tidende, 1843-12-15
Kiel, den 9de Decbr. Den 6te Decbr. om Aftenen drog et stærkt Tordenveir over Staden, og Lynilden tændte paa flere Steder der i Omegnen, navnligen ramtes Fyrtaarnet og Lodsens Huus i Herren brock, hvorved 2 Børn, af 7 og 11 Aars Alder, bleve dræbte, og Moderen betydeligt qvæstet.
Aarhuus Stifts-Tidende, 1843-12-15
Odense, den 11te Decbr. J Uveirsnatten mellem 8de og 9de ds. slog Lynilden ned i et Huus i Østerhæsinge, og inden 3/4 Time var dette, tilligemed 2 andre Huse, samt 3 Gaarde, Hospitalet, Præstegaarden og Degneboligen aldeles nedbrændte. Præstegaarden var for 2 Aar siden opbygget af Hr. Svitzer, nuværende Stiftsprovst i Odense. Det skrækkelige Uveir, der saa hurtigt udbredte Jlden, maa det dog ogsaa tilskrives, at i hvert Huus Nogen vaa nede saa betids, at intet Menneske er omkommet i Luerne. Flere af Familierne maatte imidlertid nogne flygte ud af de brændende Huse, og kun meget lidet Jndbo er reddet, selv i Præstegaarden, som dog sidst antændtes, (Præsten hedder Agerbeck.) Naar Hospitalet regnes med, formenes 16 a 18 Familier at være huusvilde. Alle ere øieblikkeligen blottede forAlt, og Mange af dem ere aldeles ødelagte. (Om flere andre Jldebrande samme Nat havdes endnu ingen paalidelig Underretning.) – J Søndags Nat udbrød der en Jldebrand i den 1/2 Miil herfra beliggende Landsby Hjallese, hvor en Gaard afbrændte. Jlden var opkommet i en Kornhæs. Hs. K. H. Kronprindsen, som netop beærede en Assemblee i Odense Klub med sin Nærværelse, ilede øieblikkeligt til Brandstedet, hvor han forblev til Jlden var slukket, om Morgenen Kl. 4. (This. Av.)¬
Aarhuus Stifts-Tidende, 1843-12-15
– Efter at Hr. Skuespildirecteur Müller, ved Forestillingens Begyndelse i Søndags, til det talrige Publicum havde henvendt nogle, med meget bifald optagne, værdige og besindige Ord i Anledning af den af 7 unge Mænd foretagne Pibning og den af dem imod ham offentligen fremsatte Beskyldning for at have viist Mangel paa Agtelse for Publicum", hvilken Beskyldning han med Varme tilbageviste, opførtes Frohlich" og "Jean", hvorefter Hr. Schmidt, som i det første Stykke havde udført Titelrollen, og i det sidste den gamle Dandsemester, blev fremkaldt, og modtog et endnu bedre Beviis paa Publicums Tilfredshed i det almindelige og levende Bifald, hvormed han hilsedes ved Jndtrædelsen. Den Ængstelse, som ved denne Forestilling i Begyndelsen saa stærkt sporedes hos alle de Spillende, hævedes efterhaanden ved Publicums Bifaldsyttringer. (Th. Av.)
Aarhuus Stifts-Tidende, 1843-12-15
Skuespiller Julius Olsen, der var haardest omtalt af de 7 Herrer, som havde pedet i Theatret (see f. Av.), har ladet indføre en Contrareplik i Byens Aviser, hvortil Redact. Hr. O. Thomsen har føiet Følgende: Hr. Olsens og hans Kones Optrædelse fandt Sted under nogle for dem høist sørgelige Omstændigheder. De kom hertil fra Sverrig), svækket af Sygdom, nedbøiede af Gjenvordigheder, blandt hvilke jeg kun vil anføre, at de kort Tid forud havde seet sig pludseligen berøvede et elsket femaarigt Barn, idet en Baad kantrede med Hr. Olsens hele Familie og Barnet druknede, medens de Øvrige kun med Møie frelstes. Hans Kone, der snart efter skulde blive Moder, henfaldt i svære Lidelser, og neppe restitueret maatte hun med ham, der selv skrantede, paa en saa ublid Aarstid tiltræde Reisen fra Sverrig hertil, forat opfylde de til Hr. Müller overtagne Forpligtelser, og som Hr. Olsen, trods sit svækkede Helbred, og sin øvrige Jndisposition, med en sjelden Flid og Redebonhed har stræbt at opfylde."- Paa Fredag Aften opføres her paa Theatret, til Benefice for Jfr. Sønderskon: "Prolog, forf. af Carl Bagger; derefter: "Coliche", og til Slutning: Qvækeren og Dandserinden.
Aarhuus Stifts-Tidende, 1843-12-15
Horsens, den 12te Decbr. Et tungt Sorgens Budskab har i Dag virket dybt paa ethvert deeltagende Hjerte, ved at underrette os om, at Postmester H. H. Wolder, en Mand, agtet som dygtig og virksom Embedmand, afholdt af Enhver, der kom i Berørelse med ham, og inderligt elsket af sine Nærmeste, ved Døden er bleven os berøvet. Født og opdraget iblandt os, have vi været Vidne til, hvorledes han hæderligt retfærdiggjorde den Tillid, en faderlig Velgjører satte til ham, idet han, ved egen indre Drift og Virkelyst, banede sig Veien til et Embede, som, naar det skal bestyres ret, og i den Aand han bestyrede samme, udfordrer Routine, Dygtighed og Humanitet i Forening med Sands for de Forbedringer, Tidens fremadskridende Oplysning gjør Fordring paaDisse Fordringer søgte han utrætteligt med bedste Villie, af al sin Evne at opfylde, og det turde vel antages, at hans sjeldne Virksomhed, Uegennyttighed og Opoffrelse har bidraget til at Befordringsvæsenet her i Jylland i de senere Aar har vundet saa meget, at det endog har kunne maale sig med det Bedste andetsteds i Landet; men de, der kjendte ham nøiere, turde maaskee ikke uden Grund tillige antage: at en hans legemlige Kræfter overanstrængende Virksomhed, i denne Retning, tildeels fremkaldte hans Død i Livets kraftigste Alder. Hans talrige Efterladte skue Fremtiden med Sorg imøde, men dog med Vished om, hos Alle at møde den Deeltagelse, som den Afdødes hæderlige Eftermæle og en saa tung Skjæbne, ikke kan undlade at fremkalde. (Md.)
Aarhuus Stifts-Tidende, 1843-12-15
Handels-Efterretninger. Fra de forskjellige udenlandske Kornmarkeder erfares, at om Handelen end ikke er levende, saa er den dog jevn god, og Priserne temmelig faste, saa at man kan med temmelig Sikkerhed antage, at de ikke blive lavere inden næste Høst. Rug er den billigste Kornsort iaar, og var der for Tiden mere Speculationsaand, maatte et saa fortrinlig høstet, vægtigt og tørt Korn være Gienstand derfor, thi 48 Rd. Bco. for en Læst af saadan dansk Rug, som iaar er bedre end den østersøiske, er en overmaade billig Priis. Af Byg, hvorpaa Priserne efter al Sandsynlighed endnu ville gaae høiere af Aare, er atter i denne Uge solgt betydelige Partier, at modtage til Foraaret i Provindserne. De betalte Priser vare 23 indtil 24 Mk. Med Havre, er det flaut. Raps er tilbudt, at modtages til Foraaret i Fyen, til 14 Mk. 8 s. Bco. og Pakhuusleien. (H. T.)
Aarhuus Stifts-Tidende, 1843-12-15
Skibs=Efterretninger. Fyrskibet Trindelen, som var indkommet til Helsingøer, efter at begge Tømmerne paa Fortøiningen vare sprungne, er nu atter bragt tilbage til sin Station, bugseret did af Dampskibet Prindsesse Wilhelmine." Flere til Helsingøer ankomne Skibe ved de bleve vildledte og let kunde være komne til Ulykke. Af havde været i stor Fare, fordi Fyrskibet var borte, hvorLiteratur. Digteren Hauch har atter udgivet en Novelle, betitlet: Fru Werner." Jgjennem den simple Naturlighed, som er eiendommelig for Sproget, ikke mindre end for Skildringerne og Handlingen i den, trædet en Gemytlighed frem, der gjør et høist velgjørende Jndtryk, og en følelsesfuld Tone, der stemmer mildt og varmt. Vi ønske derfor denne smukke Novelle ret mange Læsere.
Aarhuus Stifts-Tidende, 1843-12-15
Befordringer og Afgang. Under 5te de, har Hs. M. allern, udnævnt Kammerraad, Underbogholder Westergaard til Chef for Statsgjældscontoiret, og Kammerassessor Schönberg i hans Sted til Underbogholder.
Aarhuus Stifts-Tidende, 1843-12-15
Under f. D. har Hs. M. allern, udnævnt Kammerraad, Underbogholder Thiele til Chef for Contoiret for de kgl. Activfordringer under Statsgjældsdirectionen, og Kammerraad Andersen til Underbogholder.
Aarhuus Stifts-Tidende, 1843-12-15
Dødsfald. Conferentsraad Borgemester Schæffer, (71 Aar), Fru Oberstlieutn. Abelone Fensmark f. Dinesen, Louise Amalie Tranberg; Alle i Khvn. Elise Wallin i Slagelse. Bolette Møller født v. Prangen i Nykjøbing. Mine Wichmann (34 Aar) i Saxkjøbing. Amts secretair Setzer (24 Aar) i Husum. Laurine Ottosen (24 Aar) i Veile. M. Kirstine Hjernøe (79 Aar) i Horsens.
Aarhuus Stifts-Tidende, 1843-12-15
Copulerede. J Hedensted Kirke den 24de Novbr.: Ritmester Gustav v. Würtzen og Jfr. Caroline Marie Thyboe.
Aarhuus Stifts-Tidende, 1843-12-15
Ved Tallotteriets 1565de Trækning i Khvn, udkom: No. 22. 30. 32, 65. 38.
Aarhuus Stifts-Tidende, 1843-12-15
Aarhuus, den 15de Decbr. Det igaar og idag her afholdte Hestemarked har, ifølge Manges Forsikkring, været det bedste, her har været siden disse Markeder oprettedes. Her befandtes en Mængde smukke og gode Heste, der betaltes med høie Priser, især af de fremmede Hestehandlere, af hvilke her vare tre Hamborgere og en Preusser (der efter Sigende kjøbte Heste til Frankrig); og flere Holstenere. Priserne vare: for gode unge, velvoxne fede Heste fra 130 til 160 Rbd. Stykket, for mindre gode unge Heste fra 80 til 120; og almindelige dito 60 a 70 Rbd. Da Handelen altsaa dennegang var usædvanligt levende, er det at haabe, at baade Kjøbere og Sælgere ville fremtidigen freqventere disse vore Markeder mere end hidindtil.
Aarhuus Stifts-Tidende, 1843-12-15
Sidste Nat og idag har det atter stormet her meget stærkt.
Aarhuus Stifts-Tidende, 1843-12-15
Jndsendt fra Skanderborg. Den Forandring og Forskjønnelse, der i Aar er foretaget ved vor Kirkegaard, hvorved et almindeligt og længe næret Ønske er opfyldt, skyldes Hr. Oberst von Rosenbergs gode Jndsigt og utrættelige Bestræbelser, da han ei alene har givet Planen dertil, men har med sjelden Omhu ledet Arbeidets Udførelse, samt derved forebygget og afhjulpet de mange Hindringer, som indtræffe ved saa vanskeligt et Arbeide. Erkjendelse deraf, saavelsom af Alt hvad Hr. Obersten har virket til Gavn og Forskjønnelse for vor lille Bye, aflægges herved, efter Manges Ønske, vor hjerteligste og ærbødigste Tak. Flere Borgere.
Aarhuus Stifts-Tidende, 1843-12-15
Bekjendtgjørelser. At det behagede det alvise Forsyn den 8de dennes, ved en blid og rolig Død, at bortkalde til et bedre Liv, vor dyrebare, uforglemmelige Moder og Svigermoder, Lea Goldschmidt, født Goldschmidt, i en Alder af 80 Aar, meddeles herved sørgeligst fraværende Slægt og Venner. Aarhuus, den 13de Decbr. 1843. L. Michelsen. E. Michelsen, født Goldschmidt. Dybt nedbøiet af Sorg og Kummer, meddeler jeg deeltagende Slægt og Venner det sørgelige Budskab, at min uforglemmelige elskede Mand, mine 6 smaae uforsørgede Børns kjærlige Fader, Postmester Hans Henrik Wolder, er ikke mere iblandt os. Efter længere Tids Svagelighed og 5 Ugers Sygeleie, bortkaldtes han ved en rolig Død igaar Morges, i sin bedste Alder, 40 1/2 Aar gammel. Et Barn modtager ham i Evigheden. Den kjærlige Gud, der i sin Viisdom saa haardt har prøvet mig og mine stakkels Faderløse, give os Kraft til at bære vort uerstattelige Tab og vor navnløse Sorg. Horsens, d. 13de December 1843. Jensine Wolder, født Malling.
Aarhuus Stifts-Tidende, 1843-12-15
At min Broder, Handelsbetjent Joseph Abraham von Essen i Horsens, ved Magistratsdecret af 8de ds. paa Grund af Aandssvækkelse og i Overeensstemmelse med Lovens 3171 er bleven erklæret for umyndig og jeg beskikket til hans Værge, bekjendtgjøres herved i Henhold til Placaten af 10de April 1841, til Enhvers Efterretning. Skanderborg, den 10de December 1843. H. von Løsen. Bandoleerskoe, for Damer, saavel sorte, som smukke coul. Do., hvilke sidste ere passende til Balskoe, for Herrer, deels sorte, deels coul. Morgenskoe, ere nylig arriverede hos C. B. Christensen jun.
Aarhuus Stifts-Tidende, 1843-12-15
Læder=Udsalg. Saallelæder og Bindsaallelæder, tilligemed alle andre Lædersorter af god Qvalitet, faaes i større og mindre Partier til muligst billig Priis hos Garver C. F. Wissing i Aarhuus.
Aarhuus Stifts-Tidende, 1843-12-15
Theatret i Aarhuus. Søndagen den 17de Decbr., Aften Kl. 6 ½, opføres (af det Beckerske Skuespillerselskab: Hans Sachs, dramatisk Digt i 4 Acter, overs. af Oehlenschlager. Derefter: Den reisende Student, Vaudeville i 2 Acter af kgl. Skuespiller Schneider i Berlin. Tirsdagen d. 19de: Dina, tragisk Drama i 5 Acter af Oehlenschlager.
Aarhuus Stifts-Tidende, 1843-12-15
Næste Forestilling gives paa Fredag. Orlamundt, p. t. Bestyrer af Selskabet.
Aarhuus Stifts-Tidende, 1843-12-15
Et Parti gode nye Krølhaar kan faaes hos C. F. Wissing.
Aarhuus Stifts-Tidende, 1843-12-15
Kjøbenhavnsk Kornbrændeviin, hvid og bruun St. Croix Rom, stærk Viinædike, hvid Ølædike (a 8 s. Potten, faaes billigt hos H. v. Essen i Skanderborg.
Aarhuus Stifts-Tidende, 1843-12-15
Fine Perlegryn, grove Do., gule Kogeærter, graae lollandske Do., fiin Ponchon-Thee, syltet Ingefær, ital. Succade m.m. m. faaes billigt hos H. V. Solen. Vox kjøbes til de høieste Priser af H. P. Lolen.
Aarhuus Stifts-Tidende, 1843-12-15
Skov=Auction. Onsdagen den 20de December førstkommende, Kl. 9. Morgen, lader Administrationen i Boet efter afdøde Fru Majorinde Gersdorff paa Serritzlevgaard, ved Auction i Skoven Ludvigseie, Kattrup Sogn, bortsælge 211 Numere af Træer paa Roden, meest Bøge, hvoraf flere ere tjenlige til Bødkerarbeide og til Gavntræe, og nogle Ege. Modestedet er ved Skovfogedhuset. Hvilket herved bekjendtgjøres. Woer og Nim Herreders Contoir i Horsens, den 11te December 1843. Bernth.
Aarhuus Stifts-Tidende, 1843-12-15
Vildtskind, saasom: Ræve, Maar=, Odder=, Jlder=, Hare= og Brok skind, kjøbes til høieste Priser af H. v. Essen.
Aarhuus Stifts-Tidende, 1843-12-15
Et særdeles godt og solid Flygel=Fortepiano, med 4 Forandringer, af Richter og Bechmann i Kbhvn., som har kostet 230 Specier, sælges af Mangel paa Plads for 140 Specier, og kan denne Sum imod Sikkerhed afbetales i 3 Aar. Dette brillante Jnstrument egner sig særdeles for en galant Familie paa Landet, da det holder Stemning i flere Aar. Det anvises af Hr. Organist Rasmussen i Colding. Den Jens Andersen og Jacob Christian Jensen i Jnteressentskab tilhørende Gaard i Boerladegaard By og Sogn, Thyrsting Herred, Skanderborg Amt, bliver, i Henhold til Forlig og derpaa grundet Udlæg, stillet til Bortsalg ved 3de Auctioner, som afholdes: Mandagen den 29de Januar 1844, den 12te Februar f. A. den 26de samme Maaned, hver Dags Formiddag Kl. 11, de 2de første Auctioner paa Herredscontoiret i Brædstrup, og den 3die i selve Gaarden, Denne er skyldsat for Hartkorn, Ager og Eng, 6 Tdr. 7 Skpr. 3 Fdkr. 3/4 Alb., Skovskyld 1 Alb., og har et Areal af omtrent 100 Tdr. Land Agerjord, 10 Tdr. Land Engbund og 30 Tdr. Land Skovgrund. Jorderne ere for Størstedelen muldede, med Leerunderlag, og forøvrigt gode Sandjorder. Engene afgive aarlig imellem 30 og 40 Læs Høe, og i Torvemosen og Skoven, som høre til Gaarden, haves overflødig Jldebrændsel. Der gives Mærgel paa flere Steder i Marken. Konge- og Kirke tienderne ere indkjøbte. Denne Bekjendtgjørelse skeer i Overeensstemmelse med Pl. 22de April 1817, saavel til Pantecreditorers, som til Liebhaveres Efterretning. Thyrsting og Wrads Herreders Contoir, Wittusen. den 11te December 1843. Circa 350 R. r. S., den Thaarupgaardske Stiftelse tilhørende, kunne strax bekommes tillaans mod lovmæssig Sikkerhed, hos Stiftelsens Directeur, Baron Juel Rysensteen, Kjøbenhavn, Amaliegade Ms 154.